লৌহজংয়ের চরের জমির খাজনা চালুর বিষয়ে বৈঠক অসম্পন্ন | মুন্সিগঞ্জের খবর
By Munshigonj24.com on 13/07/2014
হঠাৎ অসুস্থ্য ভুমি মন্ত্রী
মুন্সীগঞ্জের লৌহজং উপজেলার পদ্মার বুকে জেগে উঠা জমির খাজনা চালুর বিষয়ে ভূমি মন্ত্রী শামসুর রহমান শরীফের সাথে রোববারের নির্ধারিত বৈঠকটি অসম্পন্নভাবে শেষ হয়েছে। মন্ত্রী হঠাৎ অসুস্থ্য হয়ে পড়লে বৈঠকটি সমাপ্ত করা হয়। তবে আগামী মঙ্গল কিংবা বুধবার এ বৈঠক পুনরায় হবার সম্ভবনা রয়েছে।
এ তথ্য নিশ্চিত করে বৈঠকে উপস্থিত মুন্সীগঞ্জ-২ আসনের সাংসদ অধ্যাপিকা সাগুফতা ইয়াসমিন এমিলি এমপি জানান, চরের জমির প্রকৃত মালিকদের নামে খাজনা চালুর ব্যাপারে ভূমি মন্ত্রণালয়ে ইতিমধ্যে আবারো ডিও লেটার জমা দেওয়া হয়েছে। খাজনা চালুর বিষয়ে মন্ত্রী আশ্বাসও দিয়েছেন। কিন্তু রোববার মন্ত্রীর শারীরিক অসুস্থতার কারণে বৈঠকটি সম্পন্ন করা সম্ভব হয়রিন। আগামী মঙ্গল অথবা বুধবার এ বিষয়ে মন্ত্রীর সঙ্গে আবারো বৈঠকের সম্ভবনা রয়েছে।
এমিলি বলেন, আমি আশাবাদী ভূমি মন্ত্রী অবশ্যই আমার এলাকার জনগনের এই সমস্যা সমাধানে অন্তরিক হবেন। এ সময় অন্যান্যের মধ্যে উপস্থিত ছিলেন লৌহজং উপজেলা চেয়ারম্যান মোঃ ওসমান গনি তালুকদার, উপজেলা আওয়ামী লীগের সাধারণ সম্পাদক আব্দুল রশিদ সিকদার, সাবেক সচিব আব্দুল জলিল ও কামরুজ্জামান মুকুল।